Cassà substitueix la il·luminació del camp de futbol per una de més sostenible - Diari de Girona
Cassà substitueix la il·luminació del camp de futbol per una de més sostenible
L'Ajuntament de Cassà d ela Selva ha substituït la il·luminació del camp de futbol, de vapor de sodi, per un enllumenat nou de leds que suposen un important estalvi energètic. La nova estructura consta de 23 projectors d'halogenurs metàl·lics de 2.000 vats, disposats tres en cada una de les sis torres ubicades al camp i cinc sobre la coberta de les grades.
Aquest ha sigut el projecte guanyador dels pressupostos participatius de l'any passat, una opció que va rebre 404 vots, equivalents al 19,93 per cent de tots els emesos en el procés participatiu. Està previst que les obres d'instal·lació acabin avui, abans del 15 d'agost.